മുല്ലപ്പെരിയാറിലെ ജലനിരപ്പ് 138 അടിയാകാന് കൂടുതല് വെള്ളം പുറത്തേക്കൊഴുക്കണം ആശങ്കപ്പെടേണ്ട സാഹചര്യമില്ലെന്ന് റോഷി അഗസ്റ്റിന് ഇടുക്കി : മുല്ലപ്പെരിയാര് അണക്കെട്ടിലെ ജലം സംഭരിക്കുന്നതിനുള്ള ശേഷി കേരളത്തിനുണ്ടെന്ന് ജലവിഭവവകുപ്പ് മന്ത്രി റോഷി അഗസ്റ്റിന്. എങ്കിലും കേരളത്തിന്റെ ആവശ്യ പ്രകാരം അണക്കെട്ടിലെ ജലനിരപ്പ് 138 അടിയായി നിലനിര്ത്താന് തമിഴ്നാട് സമ്മതിച്ചത് ആശാവഹമായ കാര്യമാണ്. അണക്കെട്ടിലെ ജലനിരപ്പ് 138 അടിയാകാന് കൂടുതല് വെള്ളം പുറത്തേക്ക് ഒഴുക്കേണ്ടതുണ്ടെന്നും അദ്ദേഹം പറഞ്ഞു. മുല്ലപ്പെരിയാര് അണക്കെട്ടിലെ സ്ഥിതിഗതികള് വിലയിരുത്തിയ ശേഷം മാദ്ധ്യമങ്ങളോട് ആയിരുന്നു അദ്ദേഹത്തിന്റെ പ്രതികരണം. നിലവില് 5000 ഘനയടി വെള്ളം പുറത്തേക്ക് വിട്ടാലും നദീതീരങ്ങളില് താമസിക്കുന്നവര്ക്ക് പ്രശ്നം ഉണ്ടാകില്ല. സമുദ്രനിരപ്പില് നിന്നും പെരിയാറിലെ ജലനിരപ്പ് 792.0 അടി ആണ്. മുന്നറിയിപ്പ് നല്കണമെങ്കില് ജലനിരപ്പ് 794 അടി ആയി ഉയരണം. ജലനിരപ്പ് 795.2 അടിയില് എത്തുമ്ബോഴേ അപായ മുന്നറിയിപ്പ് നല്കേണ്ടതുള്ളൂ. നിലവില് ആശങ്കപ്പെടേണ്ട സാഹചര്യമില്ലെന്നും അദ്ദേഹം പറഞ്ഞു.